Uthi umkhwetha xa ezakufika kokwabo abafazin noomama abakumgidi bakhalise ingqongqo balilizele bacule neengoma zakwantu. Baye banxibe imibhaco bachokoze ubuso bathwale neeqhiya. Abakhwetha bathi bakufika endlini okanye kulomkhwetha uqale umgidi. Emva kokuba unkhwetha efikile kokwabo uye ahambe ayokungena ebuhlanti, ebuhlanti ufika elindwe ngootata belali. Ootata belali bathi bayale umkhwetha bathi bakugqiba bamsoke. Ukusoka kuxa umkhwetha efumana izipho, ezi zipho zingabanentsingiselo ehambisana nokuyala okusuka kuloo mntu okanye ingaba sisipho nje. Emva kokuba egqibile ukuyalwa umkhwetha ngamadoda uye ahambe ayokuyalwa ngoomama. Nabo oomama baye basoke. Emigidini kuthi kuxhelwe amaxa amaninzi iye ibe yinkomo exhelwayo okanye igusha. Le nyama ithi yabiwe ngezithebe ngezithebe. Oku kunjalo ngomqombothi neebranti.

Ukongezelela kwinto oyithethayo ngaphezu kokuba ibinjalo, kokunye ukuxoka ke oko.Omnye ude aluteketise olo ngezelelo ngelithi ukhulisa inyaniso. ngaloo ndlela wongezelela kwa obunye ubuxoki. Ithi imbongi yasemlungwini, (uTennyson0, ""Inyaniso eyenziwe isizekevu ukuxelwa, obo bobona buxoki budlulisileyo.

Ukwenza ukuba umxube,u-concentr-eythe umntu makongeze isinyibiliki (i-solute) esiyidayi ebomvu kulo mzekelo, okanye aphungule isinyibilikisi (i-solvent) esingamanzi ngokwalo mzekelo. Xa kungxengwa umxube, makongezwe isinyibilikisi esithe xaxe, okanye kuphungulwe isinyibiliki.

Yintoni umGaqo-siseko? UmGaqo-siseko weli lasemZantsi afrika ngumthetho owongameleyo kweli lizwe. Unika isiseko somthetho ngobukho bale riphabhlikhi yasemZantsi afrika, iwabeka acace gca amalungelo nekulindeleke ukuba kwenziwe ngabemi beli, ize icacise ngokupheleleyo indlela ame ngayo urhulumente weli lizwe. Lo mGaqo siseko ukhoyo usisikhokhelo sesihlanu kurhulumente wasemZantsi Afrika, nowathi waqhulunkqwa ePalamente eyonyulwa ngo-1994, unyulo lokuqala olubandakanya zonke iintlanga zeli lizwe. Lo mGaqo-siseko wabhengezwa nguMongameli uNelson Mandela ngomhla we-10 kuDisemba (kweyoMnga)ka-1996, waza waqala ukusebenza ngomhla wesi-4 kuFebhuwari (kweyoMdumba) ngo-1997. lo mGaqo-siseko wathi wathatha indawo yomGaqo-nkqubo wethutyana (interim Constitution) eyamiswa ngomnyaka ka-1993.

Wabasikelela uThixo, wathi kubo uThixo, Qhamani, nande, niwuzalise umhlaba niweyise; nibe nobukhosi ezintlanzini zolwandle, nasezintakeni zezulu, nasezintweni zonke eziphilileyo ezinambuzelayo emhlabeni.